జుగల్ కిషోర్ శర్మ

జుగల్ కిషోర్ శర్మ  (జననం 5 డిసెంబర్ 1962)  భారతదేశానికి చెందిన రాజకీయ నాయకుడు. ఆయన రెండుసార్లు ఎమ్మెల్యేగా, మూడుసార్లు జమ్మూ లోక్‌సభ నియోజకవర్గం నుండి లోక్‌సభ సభ్యుడిగా ఎన్నికయ్యాడు.   
రాజకీయ జీవితం
జుగల్ కిషోర్ శర్మ రాష్ట్రీయ స్వయంసేవక్ సంఘ్ కార్యకర్తగా తన రాజకీయ జీవితాన్ని ప్రారంభించి ఆ తరువాత బీజేపీ పార్టీలో చేరి 2002, 2008లో నగ్రోటా నుండి రెండుసార్లు ఎమ్మెల్యేగా ఎన్నికై ఆ తర్వాత 2012లో బీజేపీ రాష్ట్ర అధ్యక్షుడిగా నియమితుడయ్యాడు. ఆయన 2014లో జరిగిన లోక్‌సభ ఎన్నికలలో జమ్మూ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి మదన్ లాల్ శర్మపై గెలిచి తొలిసారి లోక్‌సభ సభ్యుడిగా ఎన్నికయ్యాడు.  జుగల్ కిషోర్ శర్మ  2019 ఎన్నికలలో జమ్మూ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి రామన్ భల్లాపై 3,02,875 ఓట్ల మెజారిటీతో గెలిచి రెండోసారి లోక్‌సభ సభ్యుడిగా ఎన్నికయ్యాడు.    

జుగల్ కిషోర్ శర్మ 2024 ఎన్నికలలో జమ్మూ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి రామన్ భల్లాపై 1,35,498 ఓట్ల మెజారిటీతో గెలిచి వరుసగా మూడోసారి లోక్‌సభ సభ్యుడిగా ఎన్నికయ్యాడు.  

మూలాలు   

వర్గం:16వ లోక్‌సభ సభ్యులు
వర్గం:17వ లోక్‌సభ సభ్యులు
వర్గం:18వ లోక్‌సభ సభ్యులు
వర్గం:జమ్మూ కాశ్మీరు నుండి ఎన్నికైన లోక్‌సభ సభ్యులు
వర్గం:జమ్మూ కాశ్మీరు రాజకీయ నాయకులు
వర్గం:భారతీయ జనతా పార్టీ రాజకీయ నాయకులు